Oslo 16. august 2016

**Referat fra ledermøte torsdag 18. august kl. 09.00 – 11.30**

tilstede:

Suzanne Bjørneboe, Jon Refsdal Moe, Vanessa Ohlraun, Mira Bartov, Karianne Bjellås Gilje, Merete Lingjærde, Annemarie Bechmann Hansen, Jørn Mortensen (ref)

meldt forfall:

Ellen Aslaksen

1. Debrief åpning studieår

Studieåret startet 15. august med arrangementer, studiestart på avdelinger for nye studenter m.m. Ledergruppen gjør en debrief med tanke på forbedringer og eventuelle justeringer før neste år.

v/Jørn

*Det er stor interesse for å fortsette tradisjonen med en felles offentlig åpning. Det er behov for større grad av synkronisering av innhold, både på de avdelingsvise åpningene, på åpningen for nye studenter og for fellesåpningen med studentene.*

*Møtet diskuterte om den offentlige seremonien skal være samme dag som skolestart, da det er en utfordring å samle alle studenter. Møtet konkluderte ikke.*

*Det var enighet om at planen for neste års åpningsseremoni fastsettes i mai.*

*Oppsummering vil også gjøres på utvidet ledermøte med seksjonssjefene.*

2. Konsekvenser av utvekslingsavtaler - språk

Kunsthøgskolen har som del av sin mobilitetsstrategi å stimulere til utvekslingsavtaler.

Hva er konsekvensene for den enkelte avdeling? Språk, ressurser, annet.

v/ Torben

*Utgangspunktet for punktet var spørsmål fra Karianne. Torben gikk gjennom prinsippene og forpliktelsene med utvekslingsstudenter. I korte trekk forplikter hver avdeling som har utvekslingsstudenter seg til å tilrettelegge et opplegg som gjør at innvekslingsstudenten når læringsmålene i de emnene vedkommende tar på KHiO. Dette vil kreve noe ressurser, og det er avgjørende å planlegge dette ressursbehovet. Ansvarlig for gjennomføring er den enkelte lærer/emneansvarlig.*

3. Mal for arbeidet med kvalitetsrapport og plan 2016/17

- Kvalitetsrapport og plan er formet i henhold til Kunnskapsdepartementets rapporteringsstruktur/mal. Hva var erfaringene fra i fjor. Justeringer?

- Kvalitetsrapport og plan skal utvikles i henhold til en involveringsprosess på avdelingene. Gjennomgang.

v/ Torben

*Torben presenterte prinsippene med Kvalitetsrapport og plan, samt en prosessbeskrivelse. Møtet ba om en klargjøring av prosessbeskrivelsen, samt en tydeliggjøring av hvilke prosesser som skal holdes internt i avdelingene.*

*Suzanne: Hvordan sikre samkjøring av seksjonsutfordringer og avdelingsutfordringer. JM foreslo å legge dette inn som sak på felles ledermøte? Dekanene etterlyste også administrativ støtte for ferdigstilling av rapporten.*

4. Saker for ledermøtet høsten 2016

Dekaner bes spille inn saker som ledermøtet skal behandle i løpet av høsten.

*• Oppfølging og gjennomgang av Zürichnotatet*

*• Programansvarligrollen/Studiekonsulentene*

*• Avdelingskoordinatorfunksjonen (administrativ støtte på avdelingene)*

*• Avgang 2017*

*• Masterprogrammene på KHiO*

*• Strategidiskusjon*

5. Eventuelt

- prioriterte fagområder stipendiater [avdelingsvis]

*Rektor har sendt ut en epost om saken. Avdelingene oppfordres til å avklare om de ønsker stipendiater i 2017, og å tydeliggjøre eventuelle satsingsområder. Frist 5. september.*

- forskningsleder/programansvarlig stipendiater (50%)

*Rektor redegjorde for behovet og at det vil bli tatt initiativ for å engasjere en i funksjonen asap. Det vil utvikles en stillingsutlysning i løpet av høsten med målsetting om ansettelse i 2017. Dette blir en administrativ ansatt men med formell førstekompetanse.*

- Referat fra direktør seksjonssjefmøte:

*• Utvikling av ny tilpasningsavtale. Det er behov for en dekan i denne arbeidsgruppen – PO følger opp.*

*• Kriseøvelse, beredskap øvelser. Kommer – avtale med DSB om bistand.*

*• Lærlinger: Arbeidet med å få på plass lærlinger til neste år startes nå.*

*• Strategi for programansvarligrollen: Behov for utredning – direktør følger opp*

*• Studentvelferd. Hva kan vi få til innenfor riktige rammer. Det blir avholdt møte med student(er) på Design som har tatt kontakt.*